Кристин Юрукова
Размяна

chitanka.info

Купища добро —

за зрънце надежда,

колкото птиче око.

/Аз на тебе,

ти — на мен,

напред към

сърцето

на омагьосания

кръг/.

А зрънцето

надежда —

срещу бяло петно,

срещу празно

пространство

за игрите

на духа —

ако може

да си някой,

ако може

да си друг.

И отново,

и обратно…

И надеждата

куца,

а доброто

се кае,

ласката пак

хапе направо

по ахилесовата

ти пета.

Накрая теб

самия

разменят

срещу шепа сън.

* * *

Глаголят,

вестят

къниги,

копита,

резки и черти,

изписани са

от божия пръст

в самата плът.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.